Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 273

2. A vizsga tartalma A beszédtechnika gyakorlati vizsga két részből tevődik össze. Csoportos gyakorlatsor Légző-, hang-, ritmus- és tempó-, valamint artikulációs gyakorlatok köréből a szaktanár által kiválasztott és összeállított gyakorlatsor. Kommunikációs gyakorlatok egyéni, illetve páros formában A tanulónak legalább egy egyéni és egy páros feladatot kell elvégeznie. A gyakorlatokat a szaktanár állítja össze az alábbi gyakorlatok köréből: – szinkronizálási gyakorlatok ismert szövegekkel, a kifejezés valamennyi eszközének alkalmazásával; – helyzetgyakorlatok a testi és a lelki közérzet megszólaltatására, a technikai szövegek felhasználásával; – blattolás a kifejezés megismert és begyakorolt eszközeinek hatékony alkalmazásával. A szaktanár legalább tíz egyéni, valamint legalább tíz páros kommunikációs feladatból álló tételsort állít össze, amelyből a tanuló a feladatokat húzhatja. A páros feladatoknál a tanulók szabadon vagy a szaktanár irányításával párokat alkotnak, és közösen húznak a páros feladatokat tartalmazó tételek közül.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes